రామచంద్రపురం, అక్టోబరు 17 : ఇంట్లోకి చొరబడి, ఒంటరిగా ఉన్న యువతిని కొట్టి చంపిన దారుణం తూర్పుగోదావరి జిల్లా రామచంద్రపురంలో జరిగింది. ఈ ఘటనలో మృతిచెందిన నందుల జయదీపిక(20) తండ్రి సత్యనారాయణ రాజు రామచంద్రపురం టీడీపీ అధ్యక్షుడు. దీపిక ప్రేమ వ్యవహారం నచ్చక.. తన కుమారుడే చంపించాడని సత్యనారాయణరాజు పోలీసులకు ఫిర్యాదు చేశారు. పోలీసుల కథనం ప్రకారం, రామచంద్రపురంలోని కిట్స్ ఇంజనీరింగ్ కళాశాలలో జయదీపిక బీటెక్ నాల్గో సంవత్సరం చదువుతోంది. తల్లి చిన్ననాడే చనిపోయింది. తండ్రి రాజు, సోదరుడు జయప్రకాశ్లు పట్టణంలో బార్ నడుపుతున్నారు. రోజూ అర్ధరాత్రి తరువాతే షాపు కట్టేసి వారు ఇంటికి వెళతారు. అప్పటిదాకా జయదీపిక ఒక్కతే ఇంట్లో ఉంటుంది. సోమవారం రాత్రి ఆమె ఒంటరిగా ఉండగా, కొంతమంది ఇంట్లోకి చొరబడ్డారు. ఆమెను కొట్టి..కొట్టి చంపారు. తల వెనుక, ముఖం మీద బలమైన గాయాలతో జయదీపిక పడిపోయింది. ఒంటి గంటకు ఇంటికొచ్చిన తండ్రీకొడుకులకు రక్తపుమడుగులో దీపిక కనిపించింది. ఆస్పత్రికి తరలించేలోపే చనిపోయింది. కుమారుడి మీద అనుమానం వ్యక్తం చేస్తూ తండ్రి పోలీసులకు ఫిర్యాదు చేశారు.
ramachandrapuram, aktobaru 17 : intloki chorabadi, ontarigaa unna yuvatini kotti champina daarunam thoorpugodaavari jilla ramachandrapuramlo jarigindi. ee ghatanalo mrutichendina nandula jayadeepika(20) tandri satyanarayana raju ramachandrapuram tdp adhyakshudu. deepika prema vyavahaaram nachaka.. tana kumarude champinchaadani satyanarayanaraju polisulaku firyaadu chesaru. polisula kathanam prakaaram, ramachandrapuramloni kits injaneering kalaasaalalo jayadeepika beatek nalgo samvatsaram chaduvutondi. talli chinnanade chanipoyindi. tandri raju, sodarudu jayaprakaaslu pattanamlo bar naduputunnaru. roojoo ardharaatri taruvathe shapu kattesi vaaru intiki velataaru. appatidaka jayadeepika okkate intlo untundi. somavaram raatri aame ontarigaa undagaa, kontamandi intloki chorabaddaaru. aamenu kotti..kotti champaaru. tala venuka, mukham meeda balamaina gaayaalato jayadeepika padipoyindi. onti gantaku intikochina tandreekodukulaku raktapumadugulo deepika kanipinchindi. aaspatriki taralinchelope chanipoyindi. kumarudi meeda anumanam vyaktam chestu tandri polisulaku firyaadu chesaru.